Іван Канстанцінавіч Слесараў

Іван Канстанцінавіч Сле́сараў (;  — ) — вучоны ў галіне жывёлагадоўлі, доктар біялагічных навук (1972), прафесар (1977).

 Біяграфія 
Нарадзіўся ў горадзе Ілек Ілекскага павета Уральскай губерні Казакскай АССР (сучаснае сяло, адміністрацыйны цэнтр Ілекскага раёна Арэнбургскай вобласці Расіі). Скончыў 7 класаў школы і ў 1942 годзе паступіў вучыцца ў Ілекскі заатэхнічны тэхнікумИван Шейко По рецептуре Ивана Слесарева. Удзельнік Вялікай Айчыннай вайны. З лістапада 1943 года па май 1944 года праходзіў ваенную падрыхтоўку, скончыў школу снайпераў у Бузулуку і праходзіў службу ў складзе 417-й стралковай Чырванасцяжнай Сівашскай дывізіі 1-а Прыбалтыйскага фронту. Удзельнік вызвалення Прыбалтыкі і Беларусі.

У 1947 годзе скончыў Ілекскі заатэхнічны тэхнікум, у 1952 годзе — Арэнбургскі сельскагаспадарчы інстытут (сучасны Арэнбургскі дзяржаўны аграрны ўніверсітэт). У 1956 годзе скончыў аспірантуру і ў 1956—1961 гадах працаваў старшым навуковым супрацоўнікам на Аграбіялагічнай станцыі Маскоўскага дзяржаўнага ўніверсітэта.

З 1961 года І. К Слесараў у Беларускім навукова-даследчым інстытуце жывёлагадоўлі.

 Навуковая дзейнасць 
Аўтар навуковых прац па па бялковым кармленні сельскагаспадарчай жывёлы з выкарыстаннем сінтэтычных азоцістых рэчываў, арганічных кіслот, смакавых дабавак хімічнага і мікрабіялагічнага сінтэзу.

Аўтар больш за 160 навуковых прац.
Адзін з аўтараў патэнта «Кормовая добавка для животных»Банк патентов РФ на изобретения и промышленные образцы ФИПС Роспатента.

Пад кіраўніцтвам І. К. Слесарава абаронены 34 кандыдацкіх і доктарскіх дысертацый.

Сярод апублікаваных прац:
 Минеральное питание крупного рогатого скота. — Мн., 1987. (разам з А. С. Зяньковым);
 Минеральные источники Беларуси для животноводства. — Мн., 1995. (разам з М. У. Пілюком).

 Узнагароды 
Узнагароджаны шэрагам медалёў за баявыя і працоўныя заслугі, ганаровымі граматамі Вярхоўнага Савета БССР, НДІ жывёлагадоўлі, Міністэрства сельскай гаспадаркі БССР.

 Літаратура 


 Спасылкі 
 Иван Шейко По рецептуре Ивана Слесарева // Навуковая, вытворча-практычная газета Беларусі «Навука», № 49 (2620) 5 снежня 2016 г.

Катэгорыя:Нарадзіліся ў Арэнбургскай вобласці
Катэгорыя:Выпускнікі Арэнбургскага дзяржаўнага аграрнага ўніверсітэта
Катэгорыя:Постаці савецкай жывёлагадоўлі
Катэгорыя:Постаці беларускай жывёлагадоўлі
Катэгорыя:Супрацоўнікі Нацыянальнай акадэміі навук Беларусі
Катэгорыя:Снайперы Вялікай Айчыннай вайны